|  |
| --- |
| **مضامین بسلسلۂ** |
| سائنس |
| Science |
| تشکیلی علوم
ریاضی
ریاضیاتی منطق 
ریاضی احصاء 
شمارندیات
 |
| علوم طبعی
**طبیعیات**
اطلاقی طبیعیات **·** جوہری طبیعیات
Computational physics
کثیف مادہ طبیعیات
تجرباتی طبیعیات **·** میکانیات
نویاتی طبیعیات
ذراتی طبیعیات **·** شاکلی طبیعیات
مقداریہ میکانیات 
ٹھوس میکانیات **·** نظریاتی طبیعیات
حرحرکیات **·** درمائلت
عمومی اضافیت **·** M-theory
خصوصی اضافیت
**کیمیاء**
Acid-base reaction theories **·** Alchemy
تحلیلی کیمیاء **·** Astrochemistry
حیاتی کیمیاء **·** Crystallography
Environmental chemistry **·** Food science
ارضی کیمیاء **·** Green chemistry
غیرنامیاتی کیمیاء **·** اموادی علم
سالماتی طبیعیات **·** نویاتی کیمیاء
نامیاتی کیمیا **·** نوری کیمیاء
طبیعی کیمیاء **·** Radiochemistry
Solid-state chemistry **·** تجسیمی کیمیا
Supramolecular chemistry
Surface science **·** نظریاتی کیمیاء
**فلکیات**
فلکی طبیعیات **·** علم الکائنات
Galactic astronomy **·** Planetary geology
علم السیارہ **·** نجمی فلکیات
**زمینیات**
کرۂ ہوائیات **·** بيئيات
Environmental science **·** مساحیات
ارضیات **·** شکلی جغرافیہ
ارضی طبیعیات **·** گلیشیات **·** مائیات
غدیریات **·** علم معدنیات **·** محیطیات
Paleoclimatology **·** Palynology
طبیعی جغرافیہ **·** علم تراب
علم الخلاء
 |
| حیاتی علوم
**حیاتیات**
تشریح **·** حیاتیات خلا **·** حیاتی کیمیاء
حیاتیاتی جغرافیہ **·** حیاتیاتی ہندسیات **·** حیاتی طبیعیات
حیاتی نفسیات **·** حیاتی طرزیات
نباتیات **·** خلوی حیاتیات **·** بقائی حیاتیات **·** Cryobiology
نشونمائی حیاتیات
بيئيات **·** Ethnobiology
ارتقائی حیاتیات 
وراثیات
ضعیفیات **·** مناعیات **·** غدیریات
بحری حیاتیات **·** خرد حیاتیات
سالماتی حیاتیات **·** علم الاعصاب
حفریات **·** طفیلیات **·** فعلیات
اشعاعی حیاتیات **·** Soil biology
نظامیات **·** نظریاتی حیاتیات
سمومیات **·** حیوانیات
 |
| معاشرتی وسلوکی علوم
بشری شماریات **·** علم الآثار
جرمیات **·** بشری شماریات
معاشیات **·** تعلیم
انسانی جغرافیہ **·** تاریخ
بین الاقوامی تعلقات **·** قانون
لسانیات **·** سیاسیات
نفسیات **·** معاشریات
 |
| اطلاقی علم
**ہندسیات**
زرعی **·** ہوافضائی **·** طبی حیاتیکیمیائی **·** مدنی **·** 
شمارندیبرقیاتی **·** تحفظ آتشزدگی **·** وراثی Industrial **·**  Mechanical **·** Military
Mining **·** Nuclear **·**  Operations research روبالیات **·**  Software
**علوم صحت**
حیاتیاتی ہندسیات **·** طب الاسنان
وبائيات **·** نگہداشت صحت **·** طب
تمریض **·** صیدلیہ **·** سماجی کام
طب بیطاری
 |
| بین الاختصاصیت
Applied physics **·** مصنوعی ذہانت
Bioethics **·** Bioinformatics **·** 
Biomedical engineering **·** Biostatistics
علم ادراک **·** شمارندگی لسانیات
Cultural studies **·** Cybernetics
Environmental science **·**  Environmental social science
Environmental studies **·** Ethnic studies
ارتقائی نفسیات **·** Forestry
 **·** صحت
Library science **·** منطق
نظریاتی حیاتیات **·** ریاضیاتی طبیعیات
Scientific modelling **·** Neural engineering
علم الاعصاب **·** 
Science and technology studies
Science studies **·** Semiotics **·** معاشری حیاتیات
Systems theory **·** Transdisciplinarity
شہری منصوبہ بندی |
| فلسفہ و تاریخ سائنس
**اسلوب علم**
**تاریخ سائنس**
**فلسفۂ علم**
**Science policy**
**Fringe science**
**کاذب سائنس**
 |
| باب علمزمرہ |
| * د
* ب
* ت
 |

* علم کی تلاش یہاں لاتی ہے، علم کے دیگر استعمالات کے لیے دیکھیےٴ علم (ضد ابہام)۔

 جامعہ کلون (جرمنی) کی تجربہ گاہ کا ایک حصہ؛ سائنس کی کسی تجربہ گاہ میں عمومی طور پر استعمال کیے جانے والے چند آلات اور کیمیائی مرکبات کی ایک نشاں سازی۔
بنیادی طور پر تو **علم** یا **سائنس** ایک منظم طریقۂ کار کے تحت کسی بات کو جاننے یا اس کا علم حاصل کرنے کو کہا جاتا ہے، اس طرح کہ اس مطالعے کا طریقہ اور اس کے نتائج دونوں ہی بعد میں دوسرے دہرا سکتے ہوں یا ان کی تصدیق کرسکتے ہوں یعنی یوں کہـ لیں کہ وہ قابل تکرار (replicable) ہوں اور اردو میں اس کو علم ہی کہتے ہیں۔ فی الحال سائنس کا کوئی ایسا ترجمہ کرنے (یا اگر کیا گیا ہے تو اس کو عام کرنے) کی کوئی باضابطہ کوشش نہیں کی گئی ہے کہ جو اس کو دیگر علوم سے الگ کر سکے اس لیے اس مضمون میں علم اور سائنس متبادلات کے طور پر استعمال کیے گئے ہیں، لہذا یوں کہ سکتے ہیں کہ مطالعہ کر کے کسی چیز کے بارے میں جاننا (یا ایسی کوشش کرنا) یعنی علم ہی سائنس ہے۔ انگریزی میں سائنس کا لفظ لاطینی کے scientia اور اسے قبل یونانی کے skhizein سے آیا ہے جس کے معنی الگ کرنا، چاک کرنا کے ہیں۔ مخصوص غیر فنونی علوم جو انسان سوچ بچار حساب کتاب اور مطالعہ کے ذریعہ حاصل کرتا ہے کہ لیے سائنس کے لفظ کا جدید استعمال سترہویں صدی کے اوائل سے سامنے آیا۔

بعض اوقات مندرجہ بالا تعریف کے مطابق حاصل کیے گئے علم یا سائنس کو خالص علم (pure science) بھی کہا جاتا ہے تاکہ اس کو سائنسی اطلاقات کے علم یعنی اطلاقی علم سے الگ شناخت کیا جاسکے۔

انسان کے سائنسی مطالعے کا سلسلہ زمانۂ قدیم سے جاری ہے (جس کی تفصیل تاریخ سائنس میں آجائے گی) اور زمانے کے ساتھ ساتھ ان میں اضافہ اور بہتری ہوتی رہی ہے جس نے سائنس کو اس کی موجودہ شکل عطا کی۔ آنے والے سائنسدانوں نے ہمیشہ گذشتہ سائنسدانوں کے مشاہدات و تجربات کو سامنے رکھ کر ہی نئی پیشگوئیاں کرنے کی کوشش کی ہے۔ بہرحال سائنس قدیم ہو یا جدید، بنیادی ہو یا اطلاقی ایک اہم ترین عنصر جو اس سائنسی مطالعے میں شامل رہا ہے وہ اسلوب علم یا سائنسی طریقۂ کار ہی ہے۔ یہ بھی قابل غور بات ہے کہ اس سائنسی اسلوب میں بھی زمانے کے ساتھ ساتھ ترقی اور باریکیاں پیدا ہوتی رہی ہیں اور آج کوئی بھی سائنسی مطالعہ یا تجربہ اسلوب سائنس پر پورا اترے بغیر قابل توجہ نہیں سمجھا جاتا۔

سائنس اور فنیات (arts) کی تفریق کچھ یوں کی جا سکتی ہے کہ فنیات میں وہ شعبہ جات آجاتے ہیں جو انسان اپنی قدرتی ہنر مندی اور صلاحیت کے ذریعہ کرتا ہے اور سائنس میں وہ شعبہ جات آتے ہیں جن میں غور و فکر، تحقیق اور تجربات کر کے کسی شے کے بارے میں حقائق دریافت کیے جاتے ہیں۔ سائنس اور آرٹس کے درمیان یہ حدِ فاصل ناقابلِ عبور نہیں کہ جب کسی آرٹ یا فن کا مطالعہ منظم انداز میں ہو تو پھر یہ ابتدا میں درج تعریف کے مطابق اس آرٹ کی سائنس بن جاتا ہے۔

لفظ سائنس کی اصل
----------------

سائنس کا لفظ 14ویں صدی سے درمیانی انگریزی میں "جاننے کی حالت" کے معنی میں استعمال ہوتا رہا ہے۔ یہ لفظ اینگلو-نارمن زبان سے بطور لاحقہ *cience-* لیا گیا تھا، جو لاطینی لفظ *scientia* سے لیا گیا تھا، جس کا مطلب ہے "علم، آگاہی، سمجھ"۔ یہ لاطینی لفظ *sciens* کا ایک اسم مشتق ہے جس کا مطلب ہے "جاننا" اور بلا شبہ لاطینی لفظ  *sciō* سے ماخوذ ہے۔

سائنس کے لفظ کی حتمی اصل کے لیے بہت سے مفروضے ہیں۔ مشیل ڈی وان، ڈچ ماہر لسانیات اور ہند-یورپی زبانوں کے ماہر, کے مطابق،  *sciō* کی ابتدا پروٹو-اٹالک زبان میں لفظ  *skije-* یا *skijo-* سے ہو سکتی ہے جس کا مطلب ہے "جاننا"، جس کی ابتدا پروٹو-انڈو-یورپی زبان کے لفظ skhio  سے ہو سکتی ہے، جس کا مطلب ہے "چھوڑنا"۔

ماضی میں، سائنس اپنی لاطینی اصلیت کو مدنظر رکھتے ہوئے "علم" یا "مطالعہ" کا مترادف تھا۔ ایک شخص جس نے سائنسی تحقیق کی اسے "فطری فلسفی" یا "سائنس کا آدمی" کہا جاتا تھا۔ 1834 میں، ولیم وہیل نے میری سومرویل کی کتاب آن دی کنیکشن آف دی فزیکل سائنسز کے جائزے میں سائنس کی اصطلاح متعارف کرائی، اس کا سہرا "ذہین شریف آدمی" (ممکنہ طور پر خود) کو دیا۔

قدرتی سائنس
-----------

قدرتی سائنس فطرت اور طبعی دنیا کا منظم علم ہے۔ ان کا مطالعہ کرنے والی بہت سی شاخیں ہیں۔ درحقیقت سائنس کا لفظ تقریباً ہمیشہ قدرتی علوم کے لیے استعمال ہوتا ہے۔ اس کی تین اہم شاخیں ہیں: فزکس، کیمسٹری اور بیالوجی وغیرہ۔

سماجی سائنس
-----------

سماجی سائنس انسانی معاشرے کی ساخت اور اس کے ارکان کی سرگرمیوں کا مطالعہ ہے۔ ان میں تاریخ، معاشیات، سماجیات وغیرہ شامل ہیں۔

کٹوتی کا طریقہ
--------------

کٹوتی کا طریقہ ان مضامین کا ایک مجموعہ ہے جو منطق اور حساب کے اصولوں کو فلسفہ اور سائنس کے مضامین پر لاگو کرتا ہے۔ اس میں ریاضی اور منطق شامل ہیں۔

سماجی سائنس اور کٹوتی کے طریقوں کو اکثر سائنس نہیں سمجھا جاتا ہے۔
-----------------------------------------------------------------

ہر قسم کے لسانی، تہذیبی اور کسی بھی دوسری قوم کے ذہنی غلبے سے آزاد سوچ ہی سائنس پیدا کرتی ہے۔ ہزار سال قبل، اسلوب علم کی روشنی میں تیار کیے گئے آلات جراحی جنھوں نے آج کے جدید جراحی آلات کی جانب راہنمائی کی، اسی نوعیت کے واقعات سائنس کہلائے جاتے ہیں۔ (مسلم سائنسدان، الزھراوی کی کتاب التصریف لمن عجز عن التالیف کا ایک نسخہ)۔

‎سائنسی تاریخ
-------------

```
وسیع معنوں میں سائنس جدید دور سے پہلے اور بہت سے تاریخی تہذیبوں میں موجود رہی ہے۔ جدید سائنس اپنے نقطہ نظراور کامیاب نتائج میں نمایاں ہے: کڑے نکتہ نظر کے لحاظ سے سائنس سے مراد 'جدید سائنس' ہی لی جاتی ہے۔
سائنس کے حقیقی معنی علم کے حصول کی بجاے علم کی ایک مخصوص قسم کے ہیں۔ خصوص یہ علم کی ان اقسام میں سے ایک ہے، جسے لوگ ایک دوسرے کے ساتھ بانٹ سکتے ہیں۔ مثال کے طور پر، قدرتی چیزوں کے کام کے بارے میں علم درج شدہ تاریخ سے طویل عرصے سے پہلے جمع کیا گیا تھا اورجو پیچیدہ تجریدی سوچ کے ارتقا کا باعث بنا۔
```

‎سائنسی زمرے
------------

سائنس کے میدان کو عام طور پر دو بنیادی خطوط پر اسطوار کیا جاتا ہے ایک تو وہ جو فطری مظاہرات سے متعلق ہوتے ہیں اور علوم فطریہ (natural sciences) کہلائے جاتے ہیں اور دوسرے وہ کہ جو انسانی سلوک (human behavior) اور معاشرے سے تعلق رکھتے ہیں اور معاشرتی علوم (social sciences) کہلاتے ہیں۔ سائنس کے ان دونوں ہی شعبہ جات کو تجربی (empirical) کہا جاتا ہے کیونکہ ان دونوں میں ہی جو معلومات حاصل کی جاتی ہیں ان میں انسانی تجربات اور مظاہر فطرت کے بارے میں شواہدات کا ہونا لازمی قرار دیا جاتا ہے، یعنی ان معلومات کو ایسا ہونا چاہیے جو فردی نہ ہوں بلکہ بعد میں آنے والے سائنس دان یا علما بھی ان کی صحت کی تصدیق کر سکیں اور ان کو اپنے مستقبل کے تجربات میں استعمال بھی کرسکیں، ہاں یہ ہے کہ ایسا کرنے کے دوران میں (یعنی گذشتہ تجربی مشاہدات (سائنس) کی تصدیق کے دوران) وہی ماحول لازم ہو جس میں ان تجربات کو پیش کرنے والے نے کیا تھا۔

سائنس کے مندرجہ بالا دو گروہوں (علوم فطریہ اور علوم معاشرہ) کے علاوہ ایک اور گروہ بھی ہے جو سائنس کے ان دونوں گروہوں سے مطابقت کے مقامات کے ساتھ ساتھ کچھ افتراقات بھی رکھتا ہے اور اس گروہ کو قیاسی علوم (formal science) کہا جاتا ہے جس میں ریاضی (mathematics)، شمارندی علوم، نظریۂ اطلاعات اور احصاء (statistics) جیسے شعبہ جات شامل ہوتے ہیں۔

اسلوبِ سائنس
------------

* تفصیلی مضمون کے لیے **اسلوب علم** ملاحظہ کریں۔

اسلوب علم (scientific method) اصل سائنسی طریقۂ کار کو ہی کہتے ہیں جس میں فطرت (nature) کے اسرار و رموز اور مظاہر کو ایک قابل تکرار (replicable) انداز میں سمجھا جاتا ہے اور انکا مطالعہ کیا جاتا ہے۔ پھر اس مطالعے کے بعد حاصل کردہ معلومات کی روشنی میں پیشگوئیاں کی جاتی ہیں جو مستقبل کی راہ اور مزید تحقیق کے لیے معاون ثابت ہوتی ہیں۔

 خالص سائنس کی بنیادوں پر قائم ہونے والے سائنس کے اطلاقی شعبہ جات جیسے انجینئری اور ٹیکنالوجی وغیرہ کے امتزاج سے بننے والی اشیاء زندگی کو سہل ہیں
بعض اوقات کسی بھی ایک سائنسی مطالعے کے دوران میں عقلی طور پر کوئی ایک نتیجہ آنے کا امکان دوسرے کی نسبت زیادہ بھی ہو سکتا ہے لیکن ایسے مواقع پر اسلوب علم کی موجودگی کے باعث سائنس دان اس قدر باضمیر افراد کی فہرست میں شامل ہوتے ہیں کہ وہ کسی بھی قسم کی ذہنی لگاوٹ یا جذبے کو نظر انداز کرتے ہوئے اس سے تجربے یا اس کے نتیجے کو متاثر نہیں ہونے دیتے لہذا یہ اسلوب علم کی پیروی ہی ان کے کام کو قابل تکرار بنانے میں اہم کردار ادا کرتی ہے۔

ذاتی لگاوٹ اور کسی بھی تعصب کے رجحانات کو ختم کردینا اسلوب علم کا ایک پہلو ہے، ساتھ ہی یہ تجربی نمونے (experimental design) میں بھی معاونت اور راہنمائی فراہم کرتا ہے اور ایک آخری پیمانے کے طور پر اس میں نظرِ ھمتا (peer review) کی موجودگی ؛ تجربہ، تجربے کے طریقۂ کار، استعمال کیے جانے والے آلات و کیمیائی مرکبات اور حاصل شدہ نتائج تک ہر پہلو کو قابل اعتبار و تکرار بنانے میں نہایت اہمیت رکھتی ہے۔

اسلوبات سائنس میں ایک بہت اہم اوزار، نمونوں (models) کی تشکیل ہوتی ہے جو کسی تصور یا منصوبے کی تصویرکشی یا وضاحت کرتے ہیں۔ سائنس دان اس نمونے کی تعمیر، جانچ پڑتال اور صحت پر بہت توجہ دیتے ہیں کیونکہ اس کی مدد سے ہی اصل تجربات ممکن ہوتے ہیں اور اسی کی مدد سے ایسی سائنسی پیشگوئیاں کی جا سکتی ہیں جو قابل تکرار ہوں۔ مفروضہ (hypothesis) اسلوبات سائنس میں ایک ایسی بات کو کہا جاتا ہے جس کو ابھی تک تائید کی ناقابل تردید تجربی شہادتیں بھی میسر نہ ہوئی ہوں اور دوسری جانب اس کے غلط ہونے کے بارے میں بھی کوئی گذشتہ حتمی تحقیق نا موجود ہو، ایسی صورت میں مفروضہ، نمونے کی تیاری میں مدد دیتا ہے۔ نظریہ (theory) کو یوں بیان کرسکتے ہیں کہ یہ کئی مفروضات اور بیانات (اکثر عام طور پر مانے جانے والے) کا ایسا مجموعہ ہوتا ہے جن کو آپس میں منتطقی انداز میں جوڑا جا سکتا ہو یا جوڑا گیا ہو اور اس سے دیگر مظاہر فطرت کی وضاحت میں مدد حاصل ہوتی ہو، جیسے جوہری نظریہ۔ طبیعی قانون (physical law) ایک ایسے سائنسی اصول کو کہا جاتا ہے کہ جو گذشتہ مفروضات کے بعد تجرباتی مراحل سے گذر چکا ہو اور اس کے حق میں ناقابل تردید تجربی (empirical) شواہد موجود ہونے کے ساتھ ساتھ قابل تکرار (replicable) شواہد بھی موجود ہوں۔

ایک ہم عصر سائنس دان (ھمتا / peer) ؛ دوسرے سائنس دان کے کیے گئے تجربے کی اشاعت سے پہلے اس کے نظرِ ھمتا (peer review) کا فریضہ انجام دے رہا ہے۔
سائنسی اسلوب میں ایک اور اہم پہلو اس میں تحریضی (inductive) کیفیت کا ہونا ہے، یعنی اس کا مطلب یہ ہے کہ سائنس دنیا کے کسی مظہر کے بارے میں کسی بات کی جانب مائل کرتی ہے یا یوں کہ لیں کے اس کی ترغیب دیتی ہے اور اس کو تجربے سے ثابت کرنے کی کوشش کرتی ہے لیکن ساتھ ہی یہ بات بھی قابل غور ہے کہ سائنس کبھی کوئی مطلق دعویٰ نہیں کرتی اور ہمیشہ نئے شواہد و حقائق کے لیے اپنے اندر تحریف (falsification) کی گنجائش رکھتی ہے۔ اور اس مقصد کے لیے اوپر بیان کردہ مُراجعۂ ثانی (peer review) نہایت اہم ہے جس کی خاطر تمام معلومات کا دائرۂ عام میں ہونا اور ہر کسی کی رسائی میں ہونا لازمی ہے۔ تاکہ نا صرف یہ کہ نظر ثانی (review) کیا جاسکے بلکہ ساتھ ساتھ ہی کسی ایک سائنس دان کے تجربے کو اس کا کوئی ھمتا (peer) دہرا کر اس کے قابل تکرار ہونے کا اندازہ کرسکے یا تصدیق کرسکے۔ ھمتا یا peer سے مراد یہاں ہم عصر سائنسدانوں سے ہے، یعنی کوئی ایسا سائنس دان جو اتنا ہی قابل ہو جتنا کہ تجربہ کرنے والا سائنس دان۔

ریاضی اور سائنس
---------------

سہ ابعادی مکعب کا ایک چارابعادی اظہارِ مضاہی۔ ریاضی سائنس کے انتہائی پیچیدہ تصورات کو مختصر اور جامع انداز میں واضع کرنے کا اہم ذریعہ ہے۔
سائنس اور ریاضی (mathematics) آپس میں لازم و ملزوم ہیں اور سائنس کا کوئی شعبہ ایسا نہیں (خواہ اس کا تعلق طبیعیات سے ہو یا علم کیمیاء سے، حیاتیات سے ہو یا وراثیات سے ) جو ریاضی کی مدد کے بغیر چل سکتا ہو۔ جیسا کہ تعارف کے بیان میں ذکر آیا کہ عام طور پر ریاضی کو سائنس کے جس گروہ میں شامل کیا جاتا ہے اسے تشکیلی علوم کہتے ہیں، یہاں یہ بات بھی اہم ہے کہ بعض ذرائع ریاضی کو بنیادی یا خالص سائنس میں بھی شمار کرتے ہیں

ریاضی کی ہر ایک شاخ ہی سائنس کے دیگر شعبہ جات میں کام آتی ہے جن میں احصاء (statistics)، حسابان (calculus) سمیت ریاضی کی وہ شاخین بھی شامل ہیں جنہیں عام طور پر خالص ریاضی میں شمار کیا جاتا ہے مثال کے طور پر نظریۂ عدد (number theory) اور وضعیت (topology) وغیرہ۔

جس طرح ایک طبیب ایک سائنس دان بھی ہو سکتا ہے بالکل اسی طرح ایک ریاضی داں، بجا طور پر ایک سائنس دان ہی ہوتا ہے کیونکہ وہ ان تمام تر اسلوب سائنس کی پیروی کر رہا ہوتا ہے جن کی مدد سے ہی سائنسی نمونے، تجربی نمونے، مفروضے اور سائنسی پیشگوئیاں ممکن ہوتی ہیں۔

فلسفۂ سائنس
-----------

فلسفۂ سائنس اصل میں سائنس کی بنیادوں، اس میں قائم مفروضات، اس کے تجربات کی حقیقت اور تجربات سے حاصل ہونے والے نتائج کی حقیقت اور ان نتائج یا سائنس کے اخلاقی کردار اور زندگی میں اس کے اطلاقات جیسے موضوعات سے بحث رکھتا ہے۔ اس کو بنیادی طور پر دو ذیلی شعبہ جات میں تقسیم کیا جاتا ہے، اول ؛ علمیات یا معلوماتشناسی جس کو انگریزی میں epistemology کہتے ہیں اور دوم ؛ مابعد الطبیعیات جسے انگریزی میں metaphysics کہا جاتا ہے۔ ان میں علمیات تو علم (سائنس) کی حیققت کی تلاش کو کہتے ہیں جبکہ مابعد الطبیعیات پھر اس حقیقت کی فطرت کا کھوج لگانے کو کہا جاتا ہے، ان کی مزید تفصیل کے لیے ان کے صفحات مخصوص ہیں۔ فلسفۂ سائنس وہ مقام ہے کہ جہاں اکثر سائنس اور ناسائنس کے مابین حدود معدوم ہی ہوجاتی ہیں۔

فلسفۂ سائنس کے مطابق سائنس ایک ایسے تجزیات یا حقائق کا نام ہے کہ جنھوں نے شواہداتی بنیادوں پر ہماری حسوں کو تحریک دی ہو یعنی کسی بھی متعلقہ مظہر قدرت کو اس کے طبیعی شواہد کی بنا پر محسوس کیا گیا ہو۔ یہاں حس (مشاہدے) کا طبیعی یا فطری ہونا لازم ہے کیونکہ اگر کوئی چیز طبیعی کیفیات سے بلند ہو تو پھر اسے سائنس نہیں مافوق الفطرت (supernatural) کے زمرے میں رکھا جاتا ہے اور تصوراتی سمجھا جاتا ہے جب تک کہ اس کی انسانی سمجھ کے مطابق وجوہات اور اس کے وجود کی توجیہ کے بارے میں شواہد نا مل جائیں۔

کئی راہنما اصولوں (جیسے تیغِ اوکام (Occam's razor) کا اصولِ بخل (parsimony)) سے استفادے کہ بعد سائنسی نظریات کو منطق اور توجیہات کے پیمانوں سے تراشہ جاتا ہے اور پھر کانٹ چھانٹ کے بعد وہی نظریات (یا نظریہ) قابل قبول حیثیت میں قائم رہ جاتا ہے جس کے بارے میں سب سے واضع اور ٹھوس شواہد میسر آچکے ہوں۔

سائنس کی شاخیں
--------------

سائنس کی تقسیم مندرجہ ذیل اہم شاخوں میں کی جاتی ہے جو مزید چھوٹی چھوٹی کلاسوں میں تقسیم ہیں۔

* حیاتیات
* طبیعیات
* کیمیاء
* ریاضی
* حیاتیاتی کیمیاء
* خرد حیاتیات

حوالہ جات
---------

1. ↑  Peirce, p.97
2. ↑  "Association for Supervision and Curriculum Development"۔ 29 ستمبر 2007 میں اصل سے آرکائیو شدہ۔ اخذ شدہ بتاریخ 09 مئی 2007  الوسيط `|url-status=` تم تجاهله (معاونت)
3. ↑  Devlin, Keith، *Mathematics: The Science of Patterns: The Search for Order in Life, Mind and the Universe* (Scientific American Paperback Library) 1996, ISBN 978-0-7167-5047-5

 

|  |  |
| --- | --- |
|  | ویکی ذخائر پر **سائنس** سے متعلق سمعی و بصری مواد ملاحظہ کریں۔ |